7. - 10. bekkur - Almenn leiðsögn um grunnsýningu Þjóðminjasafnsins , Þjóð verður til Almenn leiðsögn um grunnsýningu Þjóðminjasafnsins , Þjóð verður til – menning og samfélag í 1200 ár , er ávallt í boði fyrir alla aldurshópa . Almenn leiðsögn hentar einkum nemendum í unglingadeild sem hafa ekki heimsótt Þjóðminjasafnið áður í skipulagðri skólaheimsókn . Markmið : · Að nemendur upplifi Þjóðminjasafnið sem áhugaverðan stað til að heimsækja · Að nemendur kynnist þeim þekkingarbrunni sem grunnsýning Þjóðminjasafnsins er · Að efla samfélagsvitund nemendanna og ýta undir hæfni þeirra til að skilja veruleikann ( umhverfið , samfélagið , söguna og menninguna ) . Fyrirkomulag heimsóknar : Tekið er á móti hópnum í anddyri safnsins . Nemendur hengja upp útifatnað í fatahengi í kjallara og setjast á bekk í anddyri þar sem safnkennari býður þá velkomna . Hann kynnir heimsóknina fyrir þeim og fer yfir þær reglur sem gilda á safni . Safnkennari veitir almenna leiðsögn um helstu gripi og umfjöllunarefni á grunnsýningu safnsins . Kennari og nemendur geta haft áhrif á áherslur í leiðsögninni með spurningum eða beiðni um að ákveðið umfjöllunarefni sé haft að leiðarljósi .